Mariola Urrea

Mariola Urrea Corres (Iruñea, 1974) nafar legelari eta unibertsitateko irakaslea da.

 Biografia 
Zuzenbidean lizentziaduna eta Errioxako Unibertsitatean doktorea, nazioarteko zuzenbide publikoko irakasle titularra da unibertsitate horretako Zuzenbide Sailean, eta Europako Dokumentazio Zentroa zuzendu zuen bertan. Errioxako Unibertsitateko Lege eta Gizarte Zientzien Fakultateko dekanoa izan da (2010-2012), eta Espainiako Zuzenbideko Dekano eta Dekanoen Konferentziako presidentea (2011-2012). Hainbat hezkuntza-zentrotan egin ditu ikerketa-egonaldiak, hala nola Sarreko Unibertsitatean (1997 eta 2002), Max Planck Institutuan (1998, 1999 eta 2000), Londresko King's Collegen (1999) edo Berlingo Humboldt Unibertsitatean, Errioxako Parlamentuko bekadun gisa (2002).

Urreak sarritan kolaboratzen du idatzizko eta irratiko hainbat komunikabidetan. 2008tik, SER katearen Hoy por Hoy programan parte hartzen du, eta, 2017tik, zutabe bat argitaratzen du El País egunkarian. Bere espezialitate-arloak honako hauek dira: Europar Batasunaren integrazio-eredua, bere erakunde-sistema eta erabakiak hartzea, segurtasun- eta defentsa-politika, eta Espainiako autonomia-erkidegoek Europako integrazio-prozesuetan parte hartzea.

2018an Francisco Javier de Landaburu Ikerketa Saria eman zioten..

 Erreferentziak 

 Kanpo estekak 

Kategoria:Iruindarrak
Kategoria:Nafarroa Garaiko irakasleak
Kategoria:Euskal Herriko legelariak